text: Har du husket at stille uret en time  tilbage?
  26 oktober 2019 kl. 19.11
  Natten til søndag gik vi fra sommertid til normaltid. Men den rykken rundt med tiden kan snart være forbi.
  I nat skiftede vi fra sommertid til vintertid - eller normaltid.
  Havemøblerne skal ind, og vi stiller urerne en time tilbage.
  Den manøvre har vi lavet hvert år siden 1980.
  Til foråret - den sidste weekend i marts - stiller vi urene og havemøblerne frem igen. Så begynder sommertiden.  
  Men fra 2021 kan det være slut med at skifte mellem sommertid og vintertid.
  Et flertal i EU-Parlamentet mener nemlig, at det skal være op til de enkelte lande at bestemme, om man vil skifte mellem sommertid og vintertid. Men før det kan træde i kraft, skal det vedtages af de enkelte EU-lande.
  Kilde: Den Store Danske, Eur-lex og Ritzau
  Omkring 70 lande har indført ordningen med sommertid.Sommertid blev første gang indført af Østrig og Tyskland i 1916 for at spare energi og dermed olie, som var knap på grund af Første Verdenskrig.En række europæiske lande, herunder Danmark, fulgte trop 21. maj samme år.Sommertiden kom igen fra 1940 til 1948, da Anden Verdenskrig fandt sted.Ordningen blev først permanent i Danmark i 1980.Efter en standardisering i EU i 1996 har vi sommertid fra sidste søndag i marts til sidste søndag i oktober. Resten af året har vi dermed normaltid.Reglerne om sommertid er fastlagt i EU-direktiv 2000/84/EF. Ifølge direktivet skal EU-Kommissionen hvert femte år offentliggøre sommertidens start og slut for de kommende fem år.
  
  